পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
পরের মৌসুমে আন্তর্জাতিক খেলায় বার্জের স্বতঃস্ফূর্ত অংশগ্রহণ ছিল। গ্রীষ্মে নিউ সাউথ ওয়েলসের বিপক্ষে ১১১ রান তুলেন। পরের খেলায় সফরকারী ইংরেজ দলের বিপক্ষে ওয়েস্টার্ন অস্ট্রেলিয়া সম্মিলিত একাদশের সদস্যরূপে জোড়া অর্ধ-শতকের সন্ধান পান। দুই খেলার পর ইংল্যান্ডের বিপক্ষে কুইন্সল্যান্ডের সদস্যরূপে অপরাজিত ১১৪ ও ৬০ রান তুলেন। তন্মধ্যে, প্রথম ইনিংসে দলের মোট রানের অর্ধেকেরও বেশী রান তুলেন তিনি।